สวัสดีค่ะ เวลาหนูมีเรื่องที่ทำให้คิดมาก หนูหลีกเลี่ยงโดยการไม่คิดไม่ปล่อยให้สมองว่างหาอะไรทำตลอดเวลา หนูไม่สามารถยอมรับความเครียดได้ หลังจากนั้นหนูเริ่มรู้สึกซึมรู้สึกมีอาการเบื่อเศร้า แล้วก็ร้องไห้ออกมาแบบไม่มีสาเหตุ ไม่รู้ว่าเศร้าเรื่องอะไร มันเหมือนเรื่องทุกอย่างมันมารวมกันมันตีกัน มันรู้สึกเบื่อเหมือนไม่อยากทำอะไร ไม่อยากคุยกับใครไม่อยากให้เขามารับความรู้สึกที่เป็นอะค่ะ หนูพยายามหาอะไรทำค่ะส่วนมากจะเป็นการจัดห้องหนูรู็สึกแบบมันช่วยให้หนูไม่เคว้ง แต่หนูก็ยังรู้สึกซึมมีเรื่องในใจตลอด อาการแบบนี้เป็นเกี่ยวกับโรคเครียดอะไรแบบนี้หรือป่าวคะ
สวัสดีค่ะ อาการเครียดหรือการคิดมากนั้นเป็นปัญหาที่พบได้บ่อย เกิดได้ในคนทั่วไป ซึ่งอาจเกิดจากการนึกถึงข้อผิดพลาดในอดีตหรือวิตกกังวลต่อเหตุการณ์ต่าง ๆ ซ้ำไปมา และไม่สามารถหาข้อสรุปให้สิ่งเหล่านั้นได้ ซึ่งหากคิดมากเป็นประจำอย่างต่อเนื่องก็อาจส่งผลกระทบต่อสุขภาพร่างกายและจิตใจ ทำให้มีอาการทางกายเช่นปวดศีรษะ อ่อนเพลีย มึนหัวร่วมด้วยได้แต่หากมีอาการเครียดติดต่อกันนานๆ ไม่สามารถกำจัดต้นตอของความเครียดได้ อาจเสี่ยงต่อการเกิดภาวะซึมเศร้า หรือโรคซึมเศร้าได้ ทำให้เก็บตัวมากขึ้น ทำอะไรที่เคยชอบทำก็ไม่ชอบ มีความคิดอยากฆ่าตัวตาย พฤติกรรมการกินการนอนเปลี่ยนแปลงไป เป็นต้น หากมีอาการเหล่านี้ให้รีบไปพบแพทย์การรักษานั้นเน้นเรื่องความคิดและการปรับทัศนคติและหาทางออกของปัญหาร่วมกับผู้ที่เกี่ยวข้อง หาสิ่งที่ชอบทำเพื่อผ่อนคลายความเครียด